
MADONAS NOVADA PAŠVALDĪBAS DOMES
 KULTŪRAS UN SPORTA JAUTĀJUMU KOMITEJAS SĒDES PROTOKOLS NR. 7
Madonā

2026. gada 16. jūlijā
Sēde sasaukta plkst. 10.00
Sēdi atklāj plkst. 10.00
Sēde notiek attālināti videokonferences platformā ZOOM.
Sēdē tika veikts audioieraksts.

Sēdi vada: komitejas priekšsēdētājs Gatis Teilis.
Sēdi protokolē: lietvede Līga Rieksta.

Sēdē piedalās deputāti:
Gunārs Ikaunieks, Janīna Grudule, Jānis Erels, Māris Justs.

Sēdē nepiedalās deputāti: 
Andris Dombrovskis – attaisnotu iemeslu dēļ.
Artūrs Grandāns – attaisnotu iemeslu dēļ.
Valda Kļaviņa – attaisnotu iemeslu dēļ.
Guntis Klikučs – attaisnotu iemeslu dēļ.

Sēdē piedalās:
Administrācijas darbinieki (klātienē): Artūrs Leimanis – informācijas un tehnoloģijas nodaļas lietotāju atbalsta speciālists, Līga Rieksta – lietvedības nodaļas lietvede.
Administrācijas darbinieki (attālināti): Zigfrīds Gora – domes priekšsēdētāja vietnieks sociālajā, veselības un kultūras jomās, Uģis Fjodorovs – izpilddirektors, Evita Zāle – juridiskās un personāla nodaļas vadītāja, Laura Kovtuna – attīstības nodaļas sabiedrisko attiecību speciāliste, Agris Lungevičs – domes priekšsēdētājs, Māris Gailums – speciālists sporta jomā.
Pagastu un apvienību pārvalžu vadītāji, darbinieki (attālināti): Artūrs Portnovs – Kalsnavas un Ļaudonas pagastu pārvalžu vadītājs, Elita Ūdre – Ērgļu apvienības pārvaldes vadītāja, Karīna Tropa – Varakļānu apvienības pārvaldes vadītāja.


Sēdes vadītājs Gatis Teilis iepazīstina ar Madonas novada pašvaldības domes Kultūras un sporta jautājumu komitejas sēdes darba kārtību. 

DARBA KĀRTĪBĀ:
0. Par darba kārtību
ZIŅO: Gatis Teilis 
1. Par naudas balvas piešķiršanu, par sasniegumiem sportā 2026. gadā
ZIŅO: Māris Gailums 

2. Par Sporta un atpūtas bāzes “Smeceres sils” nomas maksas samazināšanu sacensību laikā
ZIŅO: Māris Gailums 
3. Par Madonas novada karoga apstiprināšanu
ZIŅO: Ilze Vogina 
4. Par SIA “Norkalni Eko+” atbrīvošanu no Madonas pilsētas sporta centra zāles nomas maksas
ZIŅO: Ilze Vogina 


0. Par darba kārtību
ZIŅO: Gatis Teilis

Sēdes vadītājs aicina balsot par sēdes darba kārtību. 
Atklāti balsojot: ar 5 balsīm "Par" (Gatis Teilis, Gunārs Ikaunieks, Janīna Grudule, Jānis Erels, Māris Justs), "Pret" – nav, "Atturas" – nav, "Nepiedalās" – nav, Madonas novada pašvaldības domes Kultūras un sporta jautājumu komiteja NOLEMJ:

Apstiprināt 2026. gada 16. jūlija Madonas novada pašvaldības domes Kultūras un sporta jautājumu komitejas sēdes darba kārtību. 

1. Par naudas balvas piešķiršanu, par sasniegumiem sportā 2026.gadā
ZIŅO: Māris Gailums

Madonas novada iedzīvotājs [..] 2026.gada 7.jūnijā Pasaules kausa izcīņā (Pasaules čempionāts) basketbolā vīriešiem Polijā, Varšavā, Latvijas 3x3 basketbola komandas sastāvā pirmo reizi valsts vēsturē izcīnīja zelta medaļu.
Novērtējot šī panākuma nozīmi un konkrētās personas ieguldījumu sporta popularizēšanā Madonas novadā, domes ieskatā Madonas novada iedzīvotājs ir pelnījis pašvaldības atbalstu par sasniegumiem Pasaules kausa izcīņā (Pasaules čempionātā) 3x3 basketbolā vīriešiem Polijā, Varšavā, izcīnot zelta godalgu Latvijas 3x3 basketbola komandas sastāvā.
Ņemot vērā minēto, Madonas novada iedzīvotājam [..], par Pasaules kausa (Pasaules čempionāta) izcīņā 3x3 basketbolā vīriešiem Polijā, Varšavā, izcīnoto zelta godalgu Latvijas 3x3 basketbola komandas sastāvā, ir piešķirama naudas balva EUR 6 711,41 (seši tūkstoši septiņi simti vienpadsmit  euro un 41 cents) tajā skaitā nodokļi, par sportista ieguldīto darbu, kā arī atbalstāma viņa turpmākā izaugsme.
Atklāti balsojot: ar 5 balsīm "Par" (Gatis Teilis, Gunārs Ikaunieks, Janīna Grudule, Jānis Erels, Māris Justs), "Pret" – nav, "Atturas" – nav, "Nepiedalās" – nav, Madonas novada pašvaldības domes Kultūras un sporta jautājumu komiteja NOLEMJ:
Atbalstīt lēmuma projektu un virzīt izskatīšanai uz finanšu komitejas sēdi.

1. Piešķirt Madonas novada iedzīvotājam [..], kurš 2026.gada 7.jūnijā Polijā, Varšavā, Pasaules kausa (Pasaules čempionāta) izcīņā 3x3 basketbolā vīriešiem izcīnīja zelta godalgu Latvijas 3x3 basketbola komandas sastāvā, naudas balvu EUR 6 711,41 (seši tūkstoši septiņi simti vienpadsmit  euro un 41 cents), tajā skaitā nodokļi, no Madonas novada pašvaldības 2026.gada budžeta līdzekļiem.
1.1. EUR 1342,28 – no koda 150106 – sporta pasākumi;
1.2. EUR 5369,13 – no Madonas novada pašvaldības 2026.gada budžeta nesadalītajiem līdzekļiem.

Gailums, 29478365

2. Par Sporta un atpūtas bāzes “Smeceres sils” nomas maksas samazināšanu sacensību laikā
ZIŅO: Māris Gailums

Madonas novada pašvaldība 2026.gada 6.jūlijā ir saņēmusi [..] (reģistrēts Madonas novada pašvaldības administrācijā ar Nr. 2.1.3.6/26/1044, ar lūgumu Madonas novada pašvaldībai finansiāli atbalstīt ieceri daļēji vai pilnībā sedzot Sporta un atpūtas bāzes “Smeceres sils” un šautuves īri 2026.gada 29-30. augustā “Baltijas biatlona veterānu čempionāts” rīkošanai.
Noklausījusies sniegto informāciju, atklāti balsojot: ar 5 balsīm "Par" (Gatis Teilis, Gunārs Ikaunieks, Janīna Grudule, Jānis Erels, Māris Justs), "Pret" – nav, "Atturas" – nav, "Nepiedalās" – nav, Madonas novada pašvaldības domes Kultūras un sporta jautājumu komiteja NOLEMJ:
Atbalstīt lēmuma projektu un virzīt izskatīšanai uz finanšu komitejas sēdi.

1.Samazināt par 50% no nomas maksas par sporta un atpūtas bāzes “ Smeceres sils” un šautuves izmantošanu 2026.gada 29-30.augustā, sacensību –  “Baltijas biatlona veterānu čempionāts” rīkošanai.

	Dienu skaits
	Noteikumos noteiktā maksa
	Samazinājums par 50%

	2
SAB Smeceres sils
	Diennakts līdz 100. dalībniekiem – EUR 190,00 
 Kopā =  2.diennaktis x EUR 190,00 = EUR 380,00
	Kopā = EUR 190,00

	2
Šautuve (15.mērķi)
	Viens mērķis – EUR 6,00 
Kopā = 15.mērķi x EUR 6,00  = EUR 90,00
Pavisam kopā =  2.dienas x EUR 90,00 = EUR 180,00
	Kopā = EUR 90,00

	
	Kopā par abām pozīcijām =
 EUR 380,00 + EUR 180,00 = EUR 560,00
	Kopā = EUR 280,00



Gailums, 29478365
3. Par Madonas novada karoga apstiprināšanu
ZIŅO: Ilze Vogina

Pašvaldības simbolika ir būtiska pašvaldības identitātes un atpazīstamības sastāvdaļa. To veido ģerbonis, karogs un citi pašvaldības noteiktie simboli. Madonas novada pašvaldības dome ar 2026. gada 26. februāra lēmumu Nr. 124 (protokols Nr. 3, 15. p.) ir apstiprinājusi Madonas novada ģerboni, kas 2026. gada 23. martā reģistrēts Ģerboņu reģistrā. Apstiprinātais ģerbonis veido Madonas novada heraldiskās identitātes pamatu. Savukārt karogs ir būtisks pašvaldības simbols, kas veicina novada iedzīvotāju piederības sajūtu, atspoguļo tā vēsturisko, kultūras un teritoriālo identitāti, kā arī nodrošina iespēju Madonas novadu reprezentēt valsts un starptautiskos pasākumos, pašvaldības organizētajos pasākumos, svinīgās norisēs un citos gadījumos, kad nepieciešama pašvaldības simboliskā pārstāvniecība. Karogs nodrošina arī ģerboņa praktisku un vizuāli atpazīstamu izmantojumu publiskajā telpā.
Madonas novada karogu reprezentācijas un dekoratīvos nolūkos var izmantot arī vimpeļa formā. Vimpelis ir pašvaldības simbolikas reprezentācijas elements un neaizstāj Madonas novada karogu.
Karoga un vimpeļa metus atbilstoši Latvijas heraldikas principiem, nodrošinot tā sasaisti ar apstiprināto Madonas novada ģerboni, ir izstrādājuši heraldikas mākslinieki Ilze Lībiete un Juris Ivanovs. Izstrādātais karoga risinājums nodrošina pašvaldības simbolikas vienotību un atbilstību Latvijas heraldikas tradīcijām.
Lai pabeigtu vienotas Madonas novada simbolikas sistēmas izveidi un nodrošinātu apstiprinātās heraldiskās simbolikas pilnvērtīgu izmantošanu pašvaldības darbībā un novada reprezentācijā, nepieciešams apstiprināt Madonas novada pašvaldības karogu un vimpeli.
Noklausījusies sniegto informāciju, pamatojoties uz Pašvaldību likuma 10. panta pirmās daļas 7. punktu, atklāti balsojot: ar 4 balsīm "Par" (Gatis Teilis, Janīna Grudule, Jānis Erels, Māris Justs), "Pret" – nav, "Atturas" – 1 (Gunārs Ikaunieks), "Nepiedalās" – nav, Madonas novada pašvaldības domes Kultūras un sporta jautājumu komiteja NOLEMJ:
Atbalstīt lēmuma projektu un virzīt izskatīšanai uz domes sēdi.

1. Apstiprināt Madonas novada karogu (1. pielikums) kā Madonas novada pašvaldības oficiālo simbolu.
2. Apstiprināt Madonas novada vimpeli (2.pielikums) kā Madonas novada karoga reprezentācijas formu.
3. Uzdot Madonas novada Centrālās administrācijas Attīstības nodaļai nodrošināt:
3.1. Madonas novada karoga un vimpeļa attēla publiskošanu pašvaldības tīmekļvietnē;
3.2. nodrošināt karoga un vimpeļa izgatavošanu atbilstoši apstiprinātajam tehniskajam aprakstam un vizuālajam paraugam.

Vogina, 20204906


4. Par SIA “Norkalni Eko+” atbrīvošanu no Madonas pilsētas sporta centra zāles nomas maksas
ZIŅO: Ilze Vogina
Madonas novada pašvaldībā saņemts SIA "Norkalni Eko +", reģ. Nr. 40203316066, iesniegums (reģistrēts Madonas novada pašvaldībā 13.07.2026. ar Nr. 2.1.3.1/26/2711) ar lūgumu atbrīvot SIA "Norkalni Eko +" no Madonas pilsētas sporta centra telpu nomas maksas pasākuma “Starptautiskā mājputnu izstāde ar tirgu Latvijā” rīkošanai laika periodā 2026.gada 22. oktobris – 2026. gada 25. oktobris.
	Maksa par Madonas pilsētas sporta centra lejas zāles nomu, atbilstoši Madonas apvienības pārvaldes un Madonas pilsētas teritorijas iestāžu sniegto maksas pakalpojumu cenrādim (Pielikums Nr.9 Madonas novada pašvaldības domes 27.11.2025. lēmumam Nr.430 (protokols Nr.12, 80.p.)) noteikta 25,00 EUR/stundā, t.sk. PVN. Nomas maksa par 54 stundām  sastāda 1350,00 EUR (viens tūkstotis trīs simti piecdesmit euro 00 centi), t.sk. PVN.
Noklausījusies sniegto informāciju, atklāti balsojot: ar 5 balsīm "Par" (Gatis Teilis, Gunārs Ikaunieks, Janīna Grudule, Jānis Erels, Māris Justs), "Pret" – nav, "Atturas" – nav, "Nepiedalās" – nav, Madonas novada pašvaldības domes Kultūras un sporta jautājumu komiteja NOLEMJ:
Atbalstīt lēmuma projektu un virzīt izskatīšanai uz finanšu komitejas sēdi.

Piešķirt 50% atbrīvojumu  SIA "Norkalni Eko +", reģ. Nr. 40203316066, no Madonas pilsētas sporta centra lejas zāles nomas maksas pasākuma “Starptautiskā mājputnu izstāde ar tirgu Latvijā” rīkošanai laika periodā 2026.gada 22. oktobris – 2026. gada 25. oktobris.

Vogina, 20204906


Komiteju slēdz 10.41

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.




Sēdes vadītājs								G. Teilis


Sēdes protokoliste 							L. Rieksta

